CELEX: 62014CA0471
Language: bg
Date: 2015-10-06 00:00:00
Title: Дело C-471/14: Решение на Съда (осми състав) от 6 октомври 2015 г. (преюдициално запитване от Oberlandesgericht Wien — Австрия) — Seattle Genetics Inc./Österreichisches Patentamt (Преюдициално запитване — Интелектуална и индустриална собственост — Лекарствени продукти — Регламент (ЕО) №o469/2009 — Член 13, параграф 1 — Сертификат за допълнителна закрила — Срок на действие — Понятие „дата на издаване на първото разрешение за пускане на пазара в Европейския съюз“ — Вземане предвид на датата на решението за издаване на разрешение или на датата на съобщаването на това решение)

30.11.2015   
            
            
               BG
            
            
               Официален вестник на Европейския съюз
            
            
               C 398/6
            
         Решение на Съда (осми състав) от 6 октомври 2015 г. (преюдициално запитване от Oberlandesgericht Wien — Австрия) — Seattle Genetics Inc./Österreichisches Patentamt
   (Дело C-471/14) (1)
   
   ((Преюдициално запитване - Интелектуална и индустриална собственост - Лекарствени продукти - Регламент (ЕО) №o469/2009 - Член 13, параграф 1 - Сертификат за допълнителна закрила - Срок на действие - Понятие „дата на издаване на първото разрешение за пускане на пазара в Европейския съюз“ - Вземане предвид на датата на решението за издаване на разрешение или на датата на съобщаването на това решение))
   (2015/C 398/07)
   Език на производството: немски
   
      Запитваща юрисдикция
   
   Oberlandesgericht Wien
   
      Страни в главното производство
   
   
      Жалбоподател: Seattle Genetics Inc.
   
      Ответник: Österreichisches Patentamt
   
      Диспозитив
   
   
               1)
            
            
               Член 13, параграф 1 от Регламент (EО) № 469/2009 на Европейския парламент и на Съвета от 6 май 2009 година относно сертификата за допълнителна закрила на лекарствените продукти трябва да се тълкува в смисъл, че понятието „дата на издаване на първото разрешение за пускане на пазара в [Съюза]“ се определя от правото на Съюза.
            
         
               2)
            
            
               Член 13, параграф 1 от Регламент № 469/2009 трябва да се тълкува в смисъл, че „датата на издаване на първото разрешение за пускане на пазара в [Съюза]“ по смисъла на тази разпоредба е датата на съобщаването на решението за издаване на разрешение за пускане на пазара на неговия адресат.
            
         
      (1)  ОВ C 462, 22.12.2014 г.